แบงก์เตือนภัย อีเมลปลอม หลอกเปลี่ยนรหัสดูดเงิน 
วันนี้ (14 พ.ค.2562) ผู้สื่อข่าวรายงานว่าธนาคาร 3 แห่งคือธนาคารไทยพาณิชย์ ธนาคารกรุงไทย และธนาคารกรุงศรีอยุธยา ได้มีคำเตือนสำหรับผู้ใช้งานอินเตอร์เน็ตแบงก์กิ้ง หรือทำธุรกรรมทางการเงินผ่านทางแอปพลิเคชันต่างๆ ของธนาคาร ให้ระวังการส่งอีเมลปลอม เพื่อขอรหัสผ่านผู้ใช้งานเพราะอาจถูกโจรกรรมข้อมูล และขโมยเงินในบัญชีโดยขอให้ลูกค้าคลิก ลิงค์เขาไปในเว็บไซต์ ที่ส่งมา เพื่อทำการยืนยันตัวบุคคล ไม่เช่นนั้น ลูกค้าจะถูกจำกัด ไม่สามารถเข้าถึงเน็ตแบงก์ และไม่สามารถเข้าถึงบัญชีของคุณได้กรณีนี้มีคำเตือนจากอาจารย์โกเมนทร์ พิบูลย์โรจน์ ผู้เชี่ยวชาญด้านความปลอดภัยทางเทคโนโลยีสารสนเทศ ว่าเป็นอีเมลปลอม ผู้ใช้บริการอย่าหลงเชื่อ เพราะอาจถูกหลอก และสูญเสียเงินในบัญชี เพราะหากสังเกตให้ดี อย่างแรกธนาคารจะไม่ทำธุรกรรมทางอีเมล์กับทางลูกค้า และอย่างที่สองเมื่อคลิกไป ลิงค์ตัวนี้จะแจ้งให้ลูกค้าเปลี่ยนรหัสโดยจะหลอกให้กรอกรหัสเดิม เพื่อยืนยันตัวบุคคลก่อนขั้นตอนนี้มิจฉาชีพจะได้รหัสผ่านเราไป แล้วเข้าไปโจรกรรมข้อมูล และขโมยเงินในบัญชีได้เช่นเดียวกับอาจารย์ปริญญาหอมเอนก ผู้เชี่ยวชาญด้านความปลอดภัยโลกไซเบอร์ แนะนำให้สังเกตความผิดปกติของอีเมล ว่าส่วนใหญ่มักจะใช้คำ หรือภาษาไทยแปลก ๆ แนะนำว่า หากมีความผิดปกติ หรือการเปลี่ยนแปลงเกิดขึ้น ผู้ใช้บริการควรติดต่อกับธนาคารโดยตรงจะปลอดภัยกว่า
3 แบงก์มีคำเตือนสำหรับผู้ใช้งานอินเตอร์เน็ตแบงก์กิ้ง หรือ ทำธุรกรรมทางการเงินผ่านทางแอปพลิเคชันของธนาคาร ให้ระวังการส่งอีเมลปลอม เพื่อขอรหัสผ่านผู้ใช้งาน เพราะอาจถูกโจรกรรมข้อมูล และขโมยเงินในบัญชี
ธนาคาร,มิจฉาชีพ,เอทีเอ็ม,ไทยพีบีเอส,ThaiPBSnews